Държавен вестник, бр. 107, 2013 г., стр. 41

БРОЙ  107	
Д Ъ Р Ж А В Е Н  В Е С Т Н И К 	
СТР.  41  
(2) Възлагането на задачите на държавните 
служители и на лицата, работещи по трудово 
правоотношение в административните звена, 
и контролът върху тяхната работа се осъщест-
вяват от преките им ръководители.
(3) Работещите в агенцията са длъжни да не 
разгласяват обстоятелства и факти, станали им 
известни при или по повод изпълнението на 
служебните им задължения, с изключение на 
случаите, когато това е предвидено със закон.
Чл. 26. (1) За изпълнение на определени 
задачи, свързани с дейността на агенцията, 
председателят на агенцията може да привли-
ча нещатни сътрудници в качеството им на 
експерти.
(2) Правата и задълженията на лицата по 
ал. 1 се определят със сключения с тях дого-
вор от председателя на агенцията.
Чл. 27. (1) За образцово изпълнение на 
служебните си задължения служителите в 
агенцията могат да бъдат награждавани с 
отличия в съответствие с чл. 88 от Закона за 
държавния служител. 
(2) Награждаването по ал. 1 се извършва 
по заповед на председателя на агенцията.
Раздел II
Вътрешнослужебна дейност
Чл. 28. (1) Документите, получени в кан-
целарията на агенцията, включително тези 
във връзка с административното обслужване 
на гражданите и юридическите лица, както 
и заявленията за издаване на разрешения, 
лицензии и удостоверения за правоспособност 
се завеждат във входящия регистър, като се 
отбелязва и датата на получаването им.
(2) Организацията и редът за осъществява-
не на вътрешнослужебна дейност се уреждат 
с вътрешни правила за документооборота, 
утвърдени със заповед на председателя.
Чл. 29. (1) В агенцията се водят публични 
регистри на:
1. лицензиите и разрешенията, както и 
тяхното изменяне, подновяване, прекратяване 
и отнемане;
2. удостоверенията за правоспособност за 
работа в ядрени съоръжения и с източници 
на йонизиращи лъчения, както и тяхното 
отнемане;
3. дейностите с незначителен радиационен 
риск.
(2) Обстоятелствата, които подлежат на 
вписване в регистрите по ал. 1, и редът за 
тяхното вписване се определят с наредбата 
по чл. 26, ал. 1 ЗБИЯЕ. 
(3) Към всеки регистър по ал. 1 се поддържа 
архив, в който се съхраняват документите за 
всички издадени разрешения, лицензии или 
удостоверения за правоспособност. Доку-
ментите се съхраняват в архива най-малко 5 
години след изтичането на срока на действие 
на разрешението, съответно лицензията и 
удостоверението за правоспособност, докол-
кото в закона не е предвидено друго.
(4) Регистрите се водят на хартиен и на 
електронен носител.
Раздел III
Работно време
Чл. 30. (1) Работното време на служителите 
в агенцията при 5-дневна работна седмица е 
8 часа дневно и 40 часа седмично. Работно-
то време е с променливи граници от 8,00 до 
18,30 ч. с период на задължително присъствие 
от 10,00 до 12,00 ч. и от 13,30 до 16,30 ч. и 
задължителна обедна почивка минимум 30 
минути в периода от 12,00 до 13,30 ч. 
(2) Разпределението, начинът на изчис-
ляване и контролът по спазване на устано-
веното работно време се уреждат с акт на 
председателя на агенцията. Председателят 
може да установи различно работно време и 
правила за неговото изчисляване и отчитане 
на административни звена и/или служители 
в агенцията в зависимост от техните функции 
и задачи.
Чл. 31. (1) Приемното време на председа-
теля и заместниците му, на главния секретар, 
както и на звената, които извършват админи-
стративни услуги на физически и юридически 
лица, се оповестява на специално обозначени 
места в сградата на агенцията.
(2) Приемното време за изслушване на 
граждани и представители на организации 
относно предложения и сигнали се оповестява 
на общодостъпно място в агенцията.
ЗАКЛЮЧИТЕЛНА РАЗПОРЕДБА
Параграф единствен. Правилникът се 
приема на основание чл. 8, ал. 3 ЗБИЯЕ.
Приложение 
 към чл. 11, ал. 2
Численост на персонала в организационните 
структури и административните звена на Аген-
цията за ядрено регулиране – 114 щатни бройки
Председател	
1
Заместник-председатели 	
2
Главен секретар	
1
Финансов контрольор	
1
Звено за вътрешен одит	
2
Служител по сигурността на 
информацията	
1
Обща администрация	
18
в т. ч.:	
 
дирекция „Административно-
правно, финансово и стопанско
обслужване“	
18
Специализирана администрация	
88
в т. ч.:	
 
Главна дирекция „Ядрена 
безопасност“	
31